**PITANJA I ODGOVORI – 1. SET**

Odgovori na pitanja pristigla elektroničkim putem na adresu esf@min-kulture.hr u razdoblju od 4. 9. 2025. do 11. 9. 2025.

POZIV NA DOSTAVU PROJEKTNIH PRIJEDLOGA SF.3.4.08.08

**„Čitanjem do uključivog društva“**

|  |
| --- |
| **UPUTE ZA PRIJAVITELJE****2. PRAVILA PDP-A****2.7 Prihvatljivost troškova****2.7.1 Prihvatljive vrste troškova** |
| **PITANJE:**Spadaju li ugovori o djelu, studentski ugovori, autorski ugovori, i fakture obrtnika u izravne troškove osoblja?**ODGOVOR:**Izravni troškovi osoblja su troškovi osoblja koje je moguće jasno identificirati i koji proizlaze iz **Ugovora o radu ili Rješenja između poslodavca i radnika**, a odnose se na trošak rada djelatnika/zaposlenika između poslodavca i fizičke osobe. U slučaju da planirate angažirati projektno osoblje na neki drugi način izuzev zaposlenja (npr. putem ugovora o djelu, narudžbenica i slično), a te osobe će biti i izravno uključene u provedbu projekta i projektne aktivnosti, riječ je o ostalim izravnim troškovima.  |
| **UPUTE ZA PRIJAVITELJE****2. PRAVILA PDP-A****2.7 Prihvatljivost troškova****2.7.1 Prihvatljive vrste troškova** |
| **PITANJE:**Možemo li za upravljanje projektom angažirati vanjskog stručnjaka?**ODGOVOR:**Troškovi upravljanja projektom su neizravni troškovi. Uputama za prijavitelje nisu propisana ograničenja u vezi mogućnosti angažiranja vanjskog stručnjaka (vanjske usluge) za aktivnost upravljanja projektom. Napominjemo da je za određivanje prihvatljivosti troškova potrebno uzeti u obzir Pravilnik o prihvatljivosti troškova u okviru ESF+-a te PDP-om utvrđene uvjete prihvatljivosti troškova.  |